Diari Oficial de la Generalitat Valenciana


Sumari del DOGV 9186, del 01-10-2021 (2021/9831)

CORRECCIÓ d'errades de la Resolució de 13 de setembre de 2021, del Rectorat de la Universitat Jaume I, per la qual es convoca un procés selectiu per a ingrés, pel sistema general d'accés lliure, en l'escala superior d'administració.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9831


Data del document
:   28-09-2021

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 13 de setembre de 2021, del Rectorat de la Universitat Jaume I, per la qual es convoca un procés selectiu per a ingrés, pel sistema general d'accés lliure, en l'escala superior d'administració. [2021/9831]  
Advertit un error en la resolució esmentada, publicada en el Diari Oficial de la Generalitat Valenciana de 28 de setembre de 2021, número 9183, es corregeix de la manera següent:  
En la pàgina 40076, en l'últim paràgraf del preàmbul de les bases de la convocatòria, on diu:  
Aquest procés selectiu es realitzarà mitjançant el sistema de concurs oposició, amb les valoracions, puntuacions i exercicis previstos en l'apartat segon d'aquesta oferta d'ocupació pública per a l'estabilització d'ocupació temporal. Així mateix, es regirà per les normes que li siguen aplicables i pel que es disposa en les següents  
  
Ha de dir:  
Aquest procés selectiu es realitzarà mitjançant el sistema de concurs oposició, amb les valoracions, puntuacions i exercicis previstos en la base setena d'aquesta convocatòria. Així mateix, es regirà per les normes que li siguen aplicables i pel que es disposa en les següents  
  
En la pàgina 40845, en l'apartat 2.4 Titulació, de la base 2. «Condicions generals», on diu:  
2.4. Titulació: les persones interessades han d'estar en possessió o en condicions d'obtindre en la data de finalització del termini de presentació de sol·licituds el títol de llicenciatura, Enginyeria, Arquitectura o grau, segons el que es preveu en el text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, i d'acord amb el que s'estableix en el Reial decret 967/2014, de 21 de novembre.  
Així mateix, a aquest efecte, es considerarà equivalent al títol de diplomat o diplomada universitària haver superat tres cursos complets de llicenciatura, conforme al que es disposa en la disposició addicional primera del Reial decret 1272/2003, de 10 d'octubre.  
En el cas de titulacions obtingudes a l'estranger s'haurà d estar en possessió de la corresponent credencial d'homologació o, si escau, del corresponent certificat d'equivalència. Aquest requisit no serà aplicable a les persones que havien obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
  
Ha de dir:  
2.4. Titulació: les persones interessades han d'estar en possessió o en condicions d'obtindre en la data de finalització del termini de presentació de sol·licituds el títol de llicenciatura, Enginyeria, Arquitectura o grau, segons el que es preveu en el text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, i d'acord amb el que s'estableix en el Reial decret 967/2014, de 21 de novembre.  
En el cas de titulacions obtingudes a l'estranger s'haurà d'estar en possessió de la corresponent credencial d'homologació o, si escau, del corresponent certificat d'equivalència. Aquest requisit no serà aplicable a les persones que havien obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
  
En la pàgina 40423, en l'apartat c Altres mèrits, de l'annex II «Fase de concurs», on diu:  
c.1) Titulació acadèmica (màxim 1 punt). Es valoraran les titulacions acadèmiques acreditades que siguen superiors a les que s'exigeixen per a accedir a aquestes proves selectives, d'acord amb la següent escala:  
Grau, llicenciatura universitària, doctorat o equivalent: 2 punts.  
  
  
Ha de dir:  
c.1) Titulació acadèmica (màxim 1 punt). Es valoraran les titulacions acadèmiques acreditades que siguen superiors a les que s'exigeixen per a accedir a aquestes proves selectives, d'acord amb la següent escala:  
Doctorat: 1 punt.  
  
Aquesta correcció no modifica el termini de presentació de sol·licituds que estableix la resolució de la convocatòria.  
  
Castelló de la Plana, 28 de setembre de 2021.- La rectora: Eva Alcón Soler.